Mina pole siin USA-s ühegi  kohaliku perekonna jõulupeol käinud ja paberikäristamisi ning kingikuhjasid isiklikult näinud, aga kujutan ette, kui jube võib olla mõttetu nänni kokkukuhjamine.  Meil pole siin sugulasi, aga tuttavate hulgas on terve elu Ameerikas elanud inimesi küll. Minu mees viis töö juurde oma sõbrale kingituse ja palus selle mul ilusasti ära pakkida. Kuna seda oli kohe järgmisel päeval vaja, siis ma kuskile paberit ostma ei läinud vaid kaevasin kodustest varudest Jaapanist saadud kortsupaberit välja ja paela  juhtus ka olema - kunagi ostsin Abakhanist 2-krooniseid paelu terve hunniku ja vedasin nad siia kaasa. Minu üllatuseks tõi mees õhtul ilusasti kokkuvolditud paberi ja paela tagasi - sõber oli öelnud, et "kingitus oli nii ilusasti pakitud. äkki saate seda paberit ja paela kuskil veel kasutada." Sõber on Rootsi päritolu, aga peaaegu terve elu siin elanud (saabus 6-aastasena ja nüüd on 39) ja paistab muidu välja nagu päris ehe manhattanlane ja mingit rohelist eluviisi ma tema juures varem märganud pole (sõitis mitu  head aastat Hummeriga ringi, mida selle suuruse pärast polnud tal võimalik Manhattanil parkidagi). Aga igal oma kiiksud   Soovin omalt poolt ka kõigile kauneid jõule!